पीलीभीत : करीब महीने भर से अधिक हो गया लेकिन शहर में बिजली आपूर्ति की स्थित बदतर बनी है। उस पर भी एक चौराहा पर केबल बदलने के लिए पांच घंटे तक नकटादाना सब-स्टेशन से जुड़े इलाकों की बिजली काट दी गई। शहर के शेष भाग में भी बिजली आती जाती रही। मौसम साफ होने के कारण गर्मी भी खूब रही। ऐसे में उपभोक्ता बेहाल रहे। बिजली के अभाव में सुबह दस बजे के बाद से नगर पालिका परिषद के नलकूप भी नहीं चले। उपभोक्ताओं को जलापूर्ति की किल्लत का भी सामना करना पड़ा।